Základná škola Mojmírovce

Metodický list k vyhlásenej dennej téme: Jedz, dodržiavaj pitný režim a hýb sa.

Vypracovala: PaedDr. Mária Eliašová
Liečivé byliny

kognitívne ciele – Naučiť sa spoznávať liečivé rastliny . Oboznámiť žiakov s rôznym spôsobom  využitia liečivých účinkov rastlín.
afektívne ciele – Byť zodpovedný za dodržiavanie pitného režimu, piť zdravé nápoje.

psychomotorické ciele – Uskutočniť ochutnávku čajov s liečivými účinkami z domácich 
zdrojov a z prinesených čajov od slovenských výrobcov.
Vyučovací predmet prírodoveda, 3. ročník primárne vzdelávanie, aktivitu je možné realizovať vo forme prierezovej tematiky ochrana života a zdravia v ktoromkoľvek ročníku.
Pomôcky: liečivé bylinky priamo z prírody, sušené bylinky, bylinkové čaje/slovenské výrobky/, ovocie, pracovný list, text na interaktívnu tabuľu/môže byť aj v tlačenej forme/, pomôcky na prípravu čaju.
Príprava spočíva v jednoduchých teoretických poznatkoch – spoznávanie liečivých rastlín, ktoré sme si priniesli z vychádzky, urobíme si kútik živej prírody v triede priamo s názvami rastlín. O bylinkách si môžu vyhľadať informácie na internete, v knihách, opýtať sa starej mamy. Čaje na ochutnávku si pripravíme počas prestávky.
Postup / Realizácia 

Motivácia – zahráme sa hru Na včielky a kvety. Postup – žiakom zadáme názvy rôznych liečivých byliniek a ovocia. aby Každý ,,kvietok“ má  pri sebe svoju bylinku, pridelené ovocie si zároveň bylinky zapamätali aj vizuálne. Jedno dieťa je včielka. P. učiteľka hovorí: ,,letela včielka z kvietka na kvietok a sadla si na púpavu, včielka k nej priletí a púpava povie ,, nie na mňa, na harmanček. Ak sa včielka pomýli, musíme ju vymeniť, ak sa pomýli kvietok, že nevie povedať iného kamaráta, vypadá z hry. Reflexia: Ako sa vám páčila pohybová hra? Ktoré bylinky a ovocie ste si zapamätali? Včielka bola veľmi šikovná a pri svojej práci vám pripravila chutné čaje, ktoré neskôr ochutnáme.
Hlavná časť: 
· Rozhovor o bylinkách – využijeme skúsenosti a poznatky detí, ktoré si prečítali v knihách, našli na internete, opýtali sa doma. Zameriame sa na liečivé účinky, zdôrazníme zdravý pitný režim – prírodná voda, čaje, minerálky. 

· Ochutnávka čajov – vopred pripravené počas prestávky, aby neprišlo k úrazu. Nádobky s čajom máme označené názvami. / príloha č. 1/

Reflexia: Ktorý čaj vám najviac chutil? Ktoré čaje pijete doma?
· Práca vo dvojiciach – počas časového limitu nájsť na interakt. tabuli a zapísať čo najviac názvov byliniek. /Príloha č. 2/
· Samostatná práca: Vypracovať pracovný list o bylinkách, vyfarbiť bylinky informácie možné nájsť v letáčikoch, ktoré sú pripravené na tabuli. Pracovný list poslúži ako učebný materiál pre deti, pretože táto téma nie je spracovaná v učebnici prírodovedy./Príloha č. 3/
Záverečná časť: Reflexia: Ako sa vám páčili aktivity? Čo sme sa naučili o bylinkách? Ktoré nápoje sú pre nás zdravé? Prečo musíme dodržiavať pitný režim?
Priestorové hodnotenie, spätná väzba: Komu sa dnešné aktivity páčili, postaví sa k tabuli, komu sa nepáčili, ide ku dverám.

Prílohy
Príloha č. 1 Ochutnávka čajov v našej triede:

Príloha č. 2  - Didaktický materiál na interakt. tabuľu, môžeme použiť a j v tlačenej podobe

Nájdi liečivé rastliny

/ Podbeľ, púpava, prvosienka, lipa, žihľava, rumanček, medovka, pľúcnik /

Skorocel kopijovitý

Zbierame: listy
Pomáha pri:  

prechladnutí, 

keď máme kašeľ, 

vynikajúci na hojenie rán

Repík lekársky

Zbierame:  

kvety a listy

Pomáha pri:  

hojení rán, 

ako obklad na popáleniny, zastavuje krvácanie
	Podbeľ liečivý

Zbierame:  kvety a listy
Pomáha pri:  kašli a zápale priedušiek
	Moja bylinka:

Materina dúška

Zbierame:  celú rastlinu

Pomáha pri:  

prechladnutí, 


keď nás bolí žalúdok
	Lipa malolistá

Zbierame:  kvety

Pomáha pri:  prechladnutí, zápaloch dýchacích ciest, horúčke
	Ruža šípová

Zbierame:  plod a kvet

Pomáha pri:  chrípke, ochoreniach tráviacej sústavy, vysoký obsah vitamínu C

Mäta pieporná

Zbierame:  listy
Pomáha pri:  pocitoch bolesti- chladivý účinok, zažívacích ťažkostiach, zápaloch nosovej dutiny


Príloha č. 3 Pri tematickom opakovaní môžeme deťom zadať nevyplnený pracovný list, v ktorom budú iba obrázky, ostatné si doplnia sami.

